Koyê Agirî ke berzîya ci 5 hezar û 137 metreyî yo û mabênê Îdir û Agirî de yo tîtikê ey vewre ra bîyo sipî.
Erzirom de tîtikê koyê Palandokenî, Qilê Ejderî û serê rayîrê Tatosî zî vewr  girewte.
Qezaya Xoresanî ya Erziromî de zî dewijê  Çanyurdu ke garana pesê xo berdêne dewa Kadicelalî raştê vewre û pûkî ameyî.
Goreyê Meterolojî 6 bajaranê kurdan de varayîş yeno pawitene. Nê bajarî wina  yê; Erzirom, Erzîngan, Qers, Erdexan, Îdir û Agirî.
Selahîyetdaran da zanayene ke Vakurê Kurdîstanî de ca-ca firtineyo kilmwext yeno pawitene.
